આ છે અમેરિકાની નૅશનલ સિક્યૉરિટી એજન્સી દ્વારા ૨૦૦૭થી ચાલતો ઇલેક્ટ્રૉનિક જાસૂસી માટેનો પ્રોજેક્ટ. એનું કોડનેમ છે પ્રિઝમ. આ પ્રોજેક્ટ અંતર્ગત અમેરિકામાં રહેતી કોઈ પણ વ્યક્તિ ક્યાંય પણ ઈ-મેઇલ મોકલે કે મેળવે, ફોન કરે કે રિસીવ કરે તો એ બધું જ અમેરિકન ગુપ્તચર સંસ્થાને ખબર પડી જાય. આ પ્રિઝમ સિસ્ટમ દ્વારા અમેરિકી સરકાર એવી વ્યવસ્થા ઊભી કરવા જઈ રહી છે જેમાં યુનાઇટેડ સ્ટેટ્સમાં રહેતી તેમ જ આવતી-જતી દરેક વ્યક્તિના તમામ કમ્યુનિકેશન પર કડક જાપ્તો રાખી શકાય. આ જાપ્તો કઈ રીતે રખાય છે અને આખીયે જાસૂસી વ્યવસ્થા કેવી રીતે ઊભી થઈ છે એનો પર્દાફાશ એડવર્ડે કયોર્. તેણે આપેલા ઇન્ટરવ્યુમાં એ પણ કહ્યું કે ‘જ્યાં મારી પ્રત્યેક હિલચાલ પર નિગરાની રહેતી હોય અને મારી પ્રાઇવસી જરાય ન જળવાતી હોય એવા દેશમાં હું રહેવા નથી માગતો. મને ખબર છે કે બીજા લોકો પોતાની અંગતતા જાળવવા ઇચ્છે તો છે, પણ અમેરિકા જેવી બળવાન સત્તા સામે પડવાની હામ કોઈનામાં છે નહીં.’